અહીં એક વાતની સ્પષ્ટતા કરવી કે આ એક પ્રજાપતિ પરિવારનો દાખલો આપીને હું આડકતરી રીતે અનામત પ્રથાનો વિરોધ નથી કરતી. નીતિન પોતે આ બાબતમાં કોઈને લેક્ચર નથી ઝાડતો. અનામતનો લાભ લેનારા વિષે એ કોઈ ટીકાટિપ્પણ નથી કરતો. એ કહે છે કે હું ક્યારેય કોઈને ક્વોટામાંથી સીટ લેવાની કે પછાત વર્ગને મળતા લાભ લેવાની ના નહિ પાડું, પણ મારા પરિવારમાંથી કોઈ નહિ લે. ભલે એ લાભ બીજા જરૂરતમંદ કે વધુ લાયક લોકોને મળે. જીવવું તો શેરની જેમ. એક ટાઈમ ખાવું પણ બાપડા બિચારા થઈને નહિ. અને મારે પણ બળતામાં ઇંધણ ઉમેરવા નથી. બસ, કકળાટના સમાચારોની વચ્ચે આને એક પોઝિટિવ સ્ટોરી તરીકે જોજો.